HANA : แนวโน้มดีต่อเนื่อง
21 กันยายน 2564

HANA : แนวโน้มดีต่อเนื่อง
ยอดขายชะงักในระยะสั้นจากโควิด-19 แต่อุตสาหกรรมมีแนวโน้มสดใสจากอุปสงค์ที่แข็งแกร่ง ท่ามกลางความตึงตัวของอุปทาน อุตสาหกรรมยังมีแนวโน้มขาขึ้น
คงคำแนะนำ “ซื้อ” ด้วยราคาเป้าหมายเดิมกลางปี 2565 ที่ 92.00 บาท เราชอบ HANA เนื่องจากมีศักยภาพการเติบโตแข็งแกร่งของกำไรในปี 2564-2566
เราจัด KS C-Series conference โดยมีคุณ Richard Han ประธานเจ้าหน้าที่บริหารของ HANA เป็นผู้บรรยายหลัก มีนักลงทุนสถาบันในประเทศกว่า 30 รายเข้าร่วมงานครั้งนี้ คำถามจากนักลงทุนครอบคลุมถึงแนวโน้มทางธุรกิจและอุตสาหกรรม ตลอดจนอนาคตของบริษัทฯ ในธุรกิจ SiC semiconductors ซึ่งเป็นธุรกิจใหม่ของ HANA โดยรวมผู้บริหารมองว่า ความต้องการชิ้นส่วนอิเล็กทรอนิกส์มีความแข็งแกร่งต่อเนื่องในไตรมาส 3/2564 และคาดว่าแนวโน้มขาขึ้นรอบนี้จะยาวกว่าปกติไปจนถึงปี 2566-2567
คุณ Richard คาดว่าสภาวะการขาดแคลนชิปในอุตสาหกรรมยานยนต์และอุตสาหกรรมอื่นๆ จะดีขึ้นในไตรมาส 4/2564 หลังประเทศในภูมิภาคอาเซียนผ่อนคลายมาตรการล็อกดาวน์จากโควิด-19 ส่วนการขยายกำลังผลิต semiconductor ของบริษัททั้งในไทยและจีนยังคงเป็นไปตามแผน โดยจะเริ่มเดินเครื่องในไตรมาส 1/2565 ทั้งนี้ การติดเชื้อโควิด-19 ของพนักงานในโรงงานของ HANA อาจส่งผลกระทบทางลบต่อยอดขายในไตรมาส 3/2564 แต่คาดว่าสถานการณ์จะกลับคืนสู่ปกติในไตรมาส 4/2564
มุมมอง KS
คงคำแนะนำ “ซื้อ” ด้วยราคาเป้าหมายเดิมกลางปี 2565 เราคงมุมมองเชิงบวกต่อ HANA เนื่องจากเป็นบริษัทไม่กี่รายในประเทศไทยที่ทำธุรกิจอยู่ในห่วงโซ่อุปทานเซมิคอนดักเตอร์ ราคาเป้าหมายกลางปี 2565 ของเราที่ 92.00 บาท คิดจาก 12-month forward PER ที่ 21.9 เท่า ซึ่งอิงจาก+2SD เหนือค่าเฉลี่ย 5 ปีย้อนหลัง ณ ระดับปัจจุบัน HANA ซื้อขายที่ PER และ PBV ปี 2564 ที่ 23.3 เท่า และ 2.6 เท่า
เปิดพอร์ตลงทุน >> https://bit.ly/3eC98sz
KS #KSecurities #HANA
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp